स्कूलों में गीता पढ़ाने का एजेंडा भले सरकार इस साल लागू न कर सकी हो, लेकिन गीता की 5152वीं जयंती से पूरा प्रदेश जरूर गीतामयी कर दिया। पहला मौका रहा, जब सभी जिलों में गीता जयंती पर तीन दिन कार्यक्रम हुए। सरकार ने 3 करोड़ का बजट भी जारी किया। कुरुक्षेत्र में एक कार्यक्रम में जोश में आकर शिक्षामंत्री रामबिलास शर्मा ने कुरुक्षेत्र विश्वविद्यालय का नाम गीता विश्वविद्यालय करने की बात उठा दी। तुरंत विरोध भी शुरू हो गया। पहले बंसीलाल और ओमप्रकाश चौटाला ने भी नाम बदलने का असफल प्रयास किया था। सदियों से लुप्त सरस्वती नदी को ढूंढने के सरकारी दावे भी साल भर चले। सरकार ने 50 करोड़ की ग्रांट मंजूर की। सरस्वती के उद्गम स्थल आदिबद्री तक स्पेशल बस चलाई गई। सरकार की कोशिश गीता-सरस्वती को पर्यटन से जोड़ने की है।
50वां साल स्वर्णिम हरियाणा का सुनहरा वर्ष
1 नवंबर 1966 को पंजाब से अलग होकर बने हरियाणा ने इस साल पचासवें साल में प्रवेश कर लिया। यह पूरा साल स्वर्ण जयंती वर्ष के तौर पर मनाया जाएगा। इन 50 सालों में खेती, खेल और बोली के दम पर प्रदेश को बहुत से गौरवमयी क्षण मिले। कई मामलों में तो हरियाणा अपने पितृ प्रदेश पंजाब से भी आगे है।
शर्तों का ‘पंच’ पढ़ी-लिखी गांव व नगर की सरकारें
राजस्थान के बाद हरियाणा देश का दूसरा राज्य बना, जिसने पंचायत चुनाव लड़ने के लिए पांच शर्तें लगाई। सबसे ज्यादा अहम शर्त थी, पढ़ाई की शर्त। विरोध करने वाले सुप्रीम कोर्ट तक पहुंचे लेकिन सरकार के फैसले पर शीर्ष कोर्ट ने भी मुहर लगा दी। सरकार ने अब स्थानीय निकायों में पार्षद बनने के लिए भी यह शर्तें लागू कर दी हैं। ऐसा करने वाला देश का दूसरा राज्य बना।
सामाजिक परिवर्तन... खापों के बदले ख्याल
खापों का नाम आते ही लोगों के जहन में किसी सख्त फैसले लेने वाली संस्था दृश्य बनता है। लेकिन अब खापें अनी छवि बदल रही हैं। समय के हिसाब से वह आधुनिक हो रही हैं और अपने फैसलों में भी नरमी ला रही हैं। हाल ही में हुए कुछ फैसलों ने ऐसे संकेत दिए...
600 साल पुरानी परंपरा तोड़ी हिसार में नारनिंद गांव में सतरोल खाप ने अपनी 600 साल पुरानी परंपरा को तोड़ते हुए अपने अधीन आने वाले 42 गांवाें में अंतर्जातीय विवाह की मंजूरी दी। प्रधान इंद्र सिंह के अनुसार हरियाणा में बिगड़ते लिंगानुपात की वजह से यह फैसला लिया गया।
दहेज और फिजूल खर्ची पर रोक हरियाणा की अखिल भारतीय रोड़ खाप ने विवाह में दहेज न लेने, रिंग सेरेमनी न करने, डीजे आदि पर पाबंदी लगा दी।
दो बेटी वालों का सम्मान
जींद में 76 गावों की बूरा खाप ने दो बेटियों के बच्चे न पैदा करने वालों को सम्मानित करने, शादी में 21 बाराती ले जाने का फैसला किया।
आगे की स्लाइड्स में जानिए, वे घटनाएं जिनका असर समाज और व्यवस्था पर पड़ा.... तो कुछ ने हमें गर्व कराया....
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva